钦定古今图书集成/理学汇编/文学典/第184卷 > 《唐令狐楚登白楼赋》宋·欧阳修
## 钦定古今图书集成/理学汇编/文学典/第184卷 > 《唐令狐楚登白楼赋》宋·欧阳修

右《登白楼赋》，令狐楚撰。白楼在河中，至楚子绹为河
中节度使，乃刻于石。绹父子为唐显人，仍世宰相，而
楚尤以文章见称。世传绹为文，喜以语简为工，常饭
僧，僧判斋绹于佛前，跪炉谛听，而僧倡言曰：“令狐绹
设斋”，佛知盖此，讥其好简。楚之此赋，文无他意，而至
千有六百馀言，何其繁也！其父子之性相反如此，信
乎尧朱之善恶异也。